સરવેમાં સામેલ નિષ્ણાતોમાંથી ૩૫ ટકાએ કહ્યું કે નિફ્ટી ૩૧ ડિસેમ્બર સુધીમાં ૯,૫૦૦થી ૯,૯૦૦ની રેન્જમાં રહેશે જ્યારે ૨૪ ટકાના મતે તે ૧૦,૦૦૦ સુધી પહોંચશે. ૨૯ ટકા માને છે કે બજાર રિકવર થઈને ૧૧,૦૦૦ સુધી પહોંચશે. બજારમાં અનિશ્ચિતતાના લાંબા તબક્કામાં પ્રવેશે છે ત્યારે ડિફેન્સિવ શેર્સ માટે યોગ્ય સમય છે. ૨૪ ટકાના મતે અત્યારે આઇટી સેક્ટર વધુ મજબૂત છે જ્યારે ૨૨ ટકાએ કહ્યું કે ફાર્માસ્યુટિકલ સેક્ટર યોગ્ય છે. પ્રાઇવેટ બેન્કો અને એફએમસીજી કંપનીઓ મની મેનેજર્સ માટે ટોપ ફેવરિટ છે. ક્રૂડ અને કરન્સી સેન્ટિમેન્ટને અસર કરે છે. રિટેલ બેન્કિંગ, અમુક એનબીએફસી, આઇટી, અમુક ફાર્મા સ્ટોક્સ હાલમાં આકર્ષક છે તેમ મોતીલાલ ઓસ્વાલ એએમસીના ફંડ મેનેજર ગૌતમ સિંહા રોયે જણાવ્યું હતું.